stanford-oval/wikipedia huggingface dataset:
ศรีสะเกษ ศ.รุ่งวิสัย
ประวัติ > ชีวิตช่วงต้น

ศรีสะเกษ นครหลวงโปรโมชั่น มีชื่อจริงว่า วิศักดิ์ศิลป์ วังเอก มีชื่อเล่นว่า "ตั้ม" แต่เพื่อน ๆ นิยมเรียกว่า "แหลม" ตามลักษณะของใบหน้า เกิดเมื่อวันที่ 8 ธันวาคม พ.ศ. 2529 ที่ตำบลแต้ อำเภออุทุมพรพิสัย จังหวัดศรีสะเกษ ในครอบครัวนักมวย ที่มีปู่, พ่อ และอา ล้วนแต่เป็นนักมวยทั้งสิ้น โดยเป็นลูกชายคนโตในจำนวนลูกชายทั้งหมด 3 คน ของนายเจียมศักดิ์ และนางหนูรัตน์ วังเอก ซึ่งลูก ๆ ทุกคนก็ล้วนแต่เป็นนักมวยทั้งหมด ศรีสะเกษ ศ.รุ่งวิสัย จบการศึกษาระดับประถมศึกษาจากโรงเรียนบ้านแต้ (ประชาบำรุง) ระดับมัธยมศึกษาจากโรงเรียนจตุรภูมิพิทยาคาร ระดับเทียบเท่าระดับชั้นมัธยมศึกษาปีที่ 6 จากสำนักงานส่งเสริมการเรียนรู้อำเภออุทุมพรพิสัย (สกร.) จังหวัดศรีสะเกษ จบการศึกษาระดับปริญญาตรีที่คณะรัฐศาสตร์ มหาวิทยาลัยเฉลิมกาญจนา และได้รับบรรจุเข้าเป็นข้าราชการตำรวจ สังกัดตำรวจภูธรจังหวัดศรีสะเกษ ในอัตราชั้นยศ สิบตำรวจตรี (ส.ต.ต)
ศรีสะเกษเคยชกมวยไทยมาก่อนตั้งแต่อายุได้ 15 ปี ในละแวกบ้าน ใช้ชื่อว่า "ซูเปอร์เล็ก ศิษย์ประเทือง" ได้ค่าตัวครั้งแรก 1,000 บาท แต่ไม่ประสบความสำเร็จมากนัก จากนั้นเมื่อตัดสินใจมุ่งหน้าเดินทางเข้ามาแสวงโชคที่กรุงเทพมหานคร ก็ได้ใช้ชื่อว่า "วรวุฒิ ว.ป.ศรีสะเกษ" และ "วรวุฒิ ศิษย์ทรายทอง" ในสังกัดศิษย์ทรายทอง ก่อนจะหันมาชกมวยสากลอาชีพในปี พ.ศ. 2552 ด้วยการเดินทางไปชกที่ประเทศญี่ปุ่น โดยพบกับ อากิระ ยาเองาชิ นักมวยเจ้าถิ่น ซึ่งศรีสะเกษเป็นฝ่ายแพ้น็อกไปในยกที่ 3 จากกำหนดทั้งหมด 8 ยก ซึ่งต่อมายาเองาชิ ยังได้เป็นแชมป์โลกของสมาคมมวยโลก (WBA)ในรุ่นมินิมัมเวท (105 ปอนด์) และแชมป์โลกของสภามวยโลก รุ่นฟลายเวท (112 ปอนด์)
จากนั้น ศรีสะเกษได้เข้าสู่สังกัด นครหลวงโปรโมชั่น ของสุรชาติ พิสิฐวุฒินันท์ โดยมีผู้สนับสนุนหลัก คือ ศรีสุข รุ่งวิสัย สมาชิกวุฒิสภา (ส.ว.) จังหวัดศรีสะเกษ จึงได้รับการสร้างสรรค์อย่างแท้จริง โดยได้แชมป์ของสภามวยโลกเอเชีย (WBC ASIA)ในรุ่นซูเปอร์ฟลายเวท ในปี พ.ศ. 2554 จากนั้นจึงป้องกันตำแหน่งไว้ได้ทั้งหมด 3 ครั้ง สลับกับการชกอุ่นเครื่องธรรมดา ทำสถิติชนะน็อกรวด 17 ครั้ง และได้ครองแชมป์ WBC เอเชียรุ่นซูเปอร์ฟลายเวทเมื่อ พ.ศ. 2554
ประวัติ > แชมป์โลกสมัยแรก

จนกระทั่ง สุริยัน ศ.รุ่งวิสัย นักมวยในสังกัดนครหลวงโปรโมชั่น ได้เสียแชมป์โลกของสภามวยโลก ในรุ่นซูเปอร์ฟลายเวท ให้กับ โยตะ ซาโต นักมวยชาวญี่ปุ่นถึงถิ่นในเดือนมีนาคม พ.ศ. 2555 ทางต้นสังกัดจึงได้หมายมั่นให้ศรีสะเกษขึ้นชิงแชมป์โลกในรุ่นนี้แทนด้วยสัญญาที่มีไว้ผูกพันกับทางซาโต จึงทำให้ซาโตหลีกเลี่ยงไม่ได้ที่มาเดินทางมาป้องกันตำแหน่งถึงในประเทศไทยเมื่อ 3 พฤษภาคม พ.ศ. 2556
ศรีสะเกษ ศ.รุ่งวิสัย สามารถเอาชนะทีเคโอ โยตะ ซาโต ไปได้ในต้นยกที่ 8 เมื่อกรรมการห้ามบนเวทีชาวอิตาเลียนได้ยุติการชก ด้วยเวลา 1.23 นาที หลังจากยกที่ 7 ในช่วงกลางยกถึงปลายยกเป็นฝ่ายไล่ชกซาโตอยู่ข้างเดียว ทำให้ศรีสะเกษได้เป็นแชมป์โลกไปในทันที ซึ่งก่อนหน้านั้นการชกก็เป็นไปในลักษณะนี้อยู่แล้ว โดยที่ซาโตนาน ๆ ที จึงจะออกหมัดสวนมาครั้งหนึ่ง ซึ่งก่อนการชกนั้นทางศรีสะเกษได้วางแผนการชกให้ศรีสะเกษเป็นฝ่ายเดินบุกอัดลำตัวของซาโต มาตั้งแต่ยกต้น ๆ
ศรีสะเกษป้องกันตำแหน่งไว้ได้ 1 ครั้ง ก่อนจะมาป้องกันตำแหน่งกับ การ์โลส กัวดรัส ผลปรากฏว่า ศรีสะเกษเป็นฝ่ายแพ้คะแนนโดยเทคนิค​ในต้นยกที่ 8 เมื่อศีรษะของทั้งคู่ชนกัน และทำให้กัวดรัสมีแผลแตกฉกรรจ์เหนือคิ้วซ้ายจนไม่สามารถชกต่อได้ ทำให้มีการรวมคะแนนกัน ปรากฏว่าศรีสะเกษเป็นฝ่ายแพ้คะแนนไปเป็นเอกฉันท์ 78-73, 77-74 และ 77-75 แม้ในยกต้น ๆ ศรีสะเกษจะเป็นฝ่ายโดนหมัดของกัวดรัสเข้าไปมาก แต่ในยกที่ 6 และ 7 ศรีสะเกษเป็นฝ่ายเดินไล่อัดลำตัวกัวดรัสจนออกอาการชัดเจนเกือบจะทิ้งตัวนอนลงบนพื้นเวที และสามารถจะพลิกเกมมาเป็นฝ่ายได้เปรียบอยู่แล้ว
ประวัติ > แชมป์โลกสมัยที่สอง

อีกเกือบ 3 ปีต่อมา ศรีสะเกษจึงได้ขึ้นชิงแชมป์โลกครั้งที่ 2 ในรุ่นเดิมและสถาบันเดิม กับ โรมัน กอนซาเลซ แชมป์โลกชาวนิการากัว ที่เมดิสันสแควร์การ์เดน นิวยอร์ก สหรัฐอเมริกา ในวันที่ 19 มีนาคม พ.ศ. 2560 ในฐานะรองแชมป์โลก WBC อันดับ 1 ซึ่งการชกครั้งนี้ถือได้ว่าเป็นประวัติศาสตร์ของวงการมวยโลกของไทย เนื่องจากกอนซาเลซเป็นแชมป์โลกมาแล้วถึง 4 รุ่น และเป็นนักมวยที่เก่งที่สุดในโลกเมื่อเทียบกันรุ่นต่อรุ่น เป็นนักมวยที่ไม่เคยแพ้หรือเสมอใครอีกด้วย อีกทั้งยังทำให้ศรีสะเกษได้เป็นนักมวยไทยคนแรกด้วยที่ชนะในการขึ้นชกที่นี่ ก่อนการชกได้มีอัตราต่อรองออกมาให้ศรีสะเกษเป็นรองถึง 14-1 และมองว่าศรีสะเกษไม่น่าจะสู้กับกอนซาเลซได้เกิน 5 ยก แต่ผลการชกปรากฏว่า ศรีสะเกษสามารถเอาชนะกอนซาเลซไปได้อย่างไม่เอกฉันท์ด้วยคะแนน 113-113, กับ 114-112 ทั้ง 2 เสียง ซึ่งการชกศรีสะเกษเป็นฝ่ายได้นับ 8 กอนซาเลซในยกแรกด้วยหมัดขวาเข้าที่สีข้าง และในยกที่ 3 กอนซาเลซเกิดแผลแตกที่หางคิ้วขวา เลือดไหลนองหน้า กรรมการห้ามบนเวทีได้ตัดคะแนนศรีสะเกษในยกที่ 6 ในเรื่องการใช้ศีรษะชน ซึ่งก่อนหน้านั้นได้เตือนมาแล้ว 2 ครั้ง
และในการป้องกันตำแหน่งสมัยที่ 2 ครั้งแรก กับคู่ปรับเก่า โรมัน กอนซาเลซ ที่ดิกนีตี เฮลท์ สปอร์ต พาร์ก คาร์สัน แคลิฟอร์เนีย ศรีสะเกษซึ่งเตรียมตัวในการชกมาดีกว่าครั้งแรก โดยมีเวลาซ้อมนานถึง 4 เดือน เป็นฝ่ายชนะทีเคโอยก 4 ไปอย่างสิ้นสงสัย โดยสามารถชกกอนซาเลซลงไปให้กรรมการนับ 8 ได้ก่อนในช่วงต้นยกด้วยหมัดฮุกขวา จากนั้นจึงเข้าแลกหมัดและน็อกอย่างเด็ดขาดด้วยหมัดฮุกขวา คราวนี้เมื่อกอนซาเลซล้มลงนอนแผ่กับพื้นเวที กรรมการโบกมือยุติการชกลงทันทีโดยไม่มีการนับเลย และหลังจากการชกครั้งนี้เสร็จ เว็บไซต์บ็อกเรกดอตคอมได้ยกให้เป็นนักมวยชาวเอเชียอันดับ 1 และเป็นนักมวยอันดับ 5 ของโลก เมื่อเทียบกันรุ่นต่อรุ่น ซึ่งเหนือกว่าแมนนี ปาเกียว ซูเปอร์สตาร์มวยโลกชาวฟิลิปปินส์ ซึ่งเป็นแชมป์โลก 8 รุ่นคนแรกของโลก
ในการป้องกันตำแหน่งครั้งที่ 3 ศรีสะเกษสามารถเอาชนะ ฆวน ฟรันซิสโก เอสตราดา ผู้ท้าชิงรองแชมป์โลก WBC อันดับ 1 ในการชกภาคบังคับ ซึ่งเป็นอดีตแชมป์โลกชาวเม็กซิโกไปได้ ด้วยคะแนนอย่างไม่เป็นเอกฉันท์ 114-114, 115-113, 117-111 ที่เดอะฟอรัม อิงเกลวูด แคลิฟอร์เนีย และได้รับการสถาปนาให้เป็นแชมป์โลกของเดอะริงอีกด้วย
ประวัติ > ชีวิตส่วนตัว

ชีวิตส่วนตัว ศรีสะเกษเคยมีภรรยา คือ พัชรีวรรณ กัณหา (ชื่อเล่น: เก๋) โดยอยู่กินกันโดยไม่ได้มีพิธีสมรส โดยในระยะแรกที่เดินทางเข้ามากรุงเทพมหานคร ศรีสะเกษรวมทั้งภรรยามีชีวิตความเป็นอยู่ที่ลำบากมากด้วยความยากจน ตัวศรีสะเกษเองก็เคยผ่านอาชีพมาแล้วหลากหลาย ทั้งพนักงานรักษาความปลอดภัย (รปภ.) หรือแม้กระทั่งเก็บขยะขาย หรือต้องคุ้ยหาอาหารในกองขยะ และหลังจากได้แชมป์โลกในครั้งที่สอง ศรีสะเกษได้รับการบรรจุเข้ารับราชการตำรวจในพื้นที่จังหวัดศรีสะเกษ อันเป็นบ้านเกิด
เกียรติประวัติ

แชมป์ WBC Asia รุ่นซูเปอร์ฟลายเวท
ชิง, 14 มิถุนายน 2554 ชนะน็อคยกที่ 5 อิริค ดิแอช ซีเรการ์ ( ฟิลิปปินส์) ที่ จังหวัดปทุมธานี
ป้องกันแชมป์ครั้งที่ 1, 4 พฤศจิกายน 2554 ชนะน็อคยกที่ 4 ยูดี อารีมา ( อินโดนีเซีย) ที่ อาคารนิมิบุตร สนามกีฬาแห่งชาติ แขวงวังใหม่ เขตปทุมวัน​ กรุงเทพมหานคร
ป้องกันแชมป์ครั้งที่ 2, 8 พฤษภาคม 2555 ชนะน็อคยกที่ 4 วิลเบอร์ แอนโดกัน ( ฟิลิปปินส์) ที่ จังหวัดนครปฐม
ป้องกันแชมป์ครั้งที่ 3, 2 กรกฎาคม 2555 ชนะน็อคยกที่ 2 ลีโอเนล มาร์ค ดูรัน ( ฟิลิปปินส์) ที่ ตลาดมีนบุรี แขวงมีนบุรี​ เขตมีนบุรี​ กรุงเทพมหานคร
ป้องกันแชมป์ครั้งที่ 4, 3 ธันวาคม 2555 ชนะน็อคยกที่ 2 อัลวิน เบอิส ( ฟิลิปปินส์)กรุงเทพมหานคร
แชมป์โลก WBC รุ่นซูเปอร์ฟลายเวท สมัยที่ 1
ชิง, 3 พฤษภาคม 2556 ชนะทีเคโอ ยกที่ 8 โยตะ ซาโต ( ญี่ปุ่น) ที่ เวทีมวยฅนเมืองศรีศูนย์ OTOP อีสานใต้ จังหวัดศรีสะเกษ ประเทศไทย
ป้องกันแชมป์ครั้งที่ 1, 15 พฤศจิกายน 2556 ชนะทีเคโอ ยกที่ 9 ฮิโรฟูมิ มูไก ( ญี่ปุ่น) ที่อาคารลิปตพัลลภฮอลล์ สนามกีฬาเฉลิมพระเกียรติ 80 พรรษา 5 ธันวา 2550 จังหวัดนครราชสีมา​ ประเทศไทย
เสียแชมป์, 31 พฤษภาคม 2557 แพ้คะแนนโดยเทคนิค ยกที่ 8  (เนื่องจากผู้ท้าชิงมีแผลแตก) การ์โลส กัวดรัส ( เม็กซิโก) ที่ ซิวดัด เดโปร์ติบา มัฆดาเลนา มิฆูกา เม็กซิโกซิตี ประเทศเม็กซิโก
แชมป์ WBC Asia รุ่นซูเปอร์ฟลายเวท
ชิง, 19 กันยายน 2557 ชนะคะแนนโดยเทคนิค (7 ยก เนื่องจากศรีสะเกษมีแผลแตก) โซเรน พามา ( ฟิลิปปินส์) ที่เวทีมวยชั่วคราวโรงเรียนวัดพระพุทธฉาย ตำบลหนองปลาไหล อำเภอเมืองสระบุรี​ จังหวัดสระบุรี​
ป้องกันแชมป์ครั้งที่ 1, 28 พฤศจิกายน 2557 ชนะน็อคยกที่ 3 บ็อบบี้ คอนเซปชั่น ( ฟิลิปปินส์) ที่ เวทีมวยชั่วคราว ริมเขื่อน ท่าน้ำนนทบุรี ตำบลสวนใหญ่ อำเภอเมืองนนทบุรี จังหวัดนนทบุรี
แชมป์เข็มขัดเงิน WBC รุ่นซูเปอร์ฟลายเวท (ชิงตำแหน่งรองแชมป์โลกอันดับ 1)
ชิง, 28 พฤษภาคม 2558 ชนะทีเคโอ ยกที่ 4 โฆเซ ซัลกาโด ( เม็กซิโก) ที่อาคารลิปตพัลลภ สนามกีฬาเฉลิมพระเกียรติ 80 พรรษา จังหวัดนครราชสีมา
แชมป์โลก WBC รุ่นซูเปอร์ฟลายเวท (สมัยที่ 2)
ชิง, 19 มีนาคม 2560 ชนะคะแนนอย่างไม่เป็นเอกฉันท์ โรมัน กอนซาเลซ ( นิการากัว) ที่ เมดิสันสแควร์การ์เดน นครนิวยอร์ก​​ สหรัฐอเมริกา
ป้องกันแชมป์ครั้งที่ 1, 10 กันยายน 2560 ชนะทีเคโอ ยกที่ 4 (กรรมการยุติการแข่งขัน) โรมัน กอนซาเลซ ที่ ดิกนีตีเฮลท์ สปอร์ตพาร์ก คาร์สัน​​ สหรัฐอเมริกา
ป้องกันแชมป์ครั้งที่ 2 และชิงแชมป์เดอะริง, 25 กุมภาพันธ์ 2561 ชนะคะแนนอย่างไม่เป็นเอกฉันท์  ฆวน ฟรันซิสโก เอสตราดา ( เม็กซิโก) ที่ เดอะฟอรัม อิงเกิลวูด สหรัฐอเมริกา
ป้องกันแชมป์ครั้งที่ 3, 6 ตุลาคม 2561 ชนะคะแนนอย่างเป็นเอกฉันท์ อิรัม ดิอัซ ( เม็กซิโก) ที่ อิมแพ็ค อารีน่า เมืองทองธานี​ จังหวัดนนทบุรี ประเทศไทย
เสียแชมป์, 26 เมษายน 2562 แพ้คะแนนอย่างเป็นเอกฉันท์ ฆวน ฟรันซิสโก เอสตราดา ( เม็กซิโก) ที่ เดอะฟอรัม อิงเกิลวูด สหรัฐอเมริกา
ชิงแชมป์ต่อไปนี้แต่ไม่สำเร็จ
ชิงแชมป์โลก WBC รุ่นซูเปอร์ฟลายเวท, 25 มิถุนายน 2565 แพ้ทีเคโอ ยกที่ 8 (กรรมการยุติการแข่งขัน) เจสซี โรดริเกวซ ( สหรัฐ) ที่ เทคพอร์ทอารีนา แซนแอนโทนีโอ​​ สหรัฐอเมริกา
เกียรติประวัติ > รางวัลอื่นๆ

รางวัลสยามกีฬาอวอร์ดส์ ครั้งที่ 3
นักกีฬาอาชีพยอดเยี่ยม, 6 มีนาคม 2557 ที่โรงละครอักษราเธียเตอร์ อาคารคิงเพาเวอร์คอมเพล็กซ์ ถนนรางน้ำ แขวงถนนพญาไท เขตราชเทวี กรุงเทพมหานคร
รางวัลสมาคมผู้สื่อข่าวกีฬาแห่งประเทศไทย
นักกีฬาอาชีพยอดเยี่ยม, 26 มีนาคม 2557 ที่ห้องแกรนด์บอลรูม โรงแรมมิราเคิลแกรนด์ คอนเวนชั่น แขวงทุ่งสองห้อง เขตหลักสี่ กรุงเทพมหานคร
นักกีฬาอาชีพยอดเยี่ยม, 1 เมษายน 2560 ที่โรงแรมอโนมา แกรนด์ แยกราชประสงค์ แขวงลุมพินี เขตปทุมวัน กรุงเทพมหานคร
รางวัลเกียรติยศบุคคลในวงการกีฬามวยแห่งชาติ ครั้งที่ 2
นักมวยสากลอาชีพชายดีเด่น, 30 เมษายน 2557 ที่อาคารเฉลิมพระเกียรติ 7 รอบพระชนมพรรษา 5 ธันวาคม 2554 การกีฬาแห่งประเทศไทย แขวงหัวหมาก เขตบางกะปิ กรุงเทพมหานคร
นักมวยยอดเยี่ยมแห่งปี 2015 สภามวยโลกเอเชีย (WBC ASIA)
นักมวยยอดเยี่ยมประจำเดือนมีนาคม 2017 สภามวยโลก (WBC)
นักมวยยอดเยี่ยมประจำเดือนกันยายน 2017 สภามวยโลก (WBC)
นักมวยที่เก่งที่สุดของโลกอันดับที่ 8 เมื่อเทียบกันปอนด์ต่อปอนด์ ของนิตยสารเดอะริง ในช่วงปี 2018
นักมวยที่เก่งที่สุดของโลกอันดับที่ 6 เมื่อเทียบกันปอนด์ต่อปอนด์ ของบ็อกซิ่งซีน (Boxingscene)  ใปี 2018
นักมวยที่เก่งที่สุดของโลกอันดับที่ 5 เมื่อเทียบกันปอนด์ต่อปอนด์ ของบ็อกเรค (boxrec) ใoปี 2018
แหล่งข้อมูลอื่น

เฟซบุ๊คส่วนตัว
คลิปข่าวการชนะทีเคโอได้แชมป์โลก[ลิงก์เสีย]
| ด ค กแชมเปียนโลกชาวไทย (เฉพาะ 4 สถาบันหลัก) |
| --- | --- |
เดอะริง:  โผน กิ่งเพชร  ชาติชาย เชี่ยวน้อย  เวนิส บ.ข.ส.  สด จิตรลดา  พงษ์ศักดิ์เล็ก ศิษย์คนองศักดิ์  ศรีสะเกษ ศ.รุ่งวิสัย 
สภามวยโลก:  โผน กิ่งเพชร  ชาติชาย เชี่ยวน้อย  เวนิส บ.ข.ส.  แสนศักดิ์ เมืองสุรินทร์  เนตรน้อย ศ.วรสิงห์  พเยาว์ พูลธรัตน์  สด จิตรลดา  สามารถ พยัคฆ์อรุณ  นภา เกียรติวันชัย  เมืองชัย กิตติเกษม  สมาน ส.จาตุรงค์  ศิริมงคล สิงห์มนัสศักดิ์  ฉัตรชัย สาสะกุล  วีระพล นครหลวงโปรโมชั่น  วันดี สิงห์วังชา  เม็ดเงิน กระทิงแดงยิม  พงษ์ศักดิ์เล็ก ศิษย์คนองศักดิ์  อีเกิล เด่น จุลพันธ์  โอเล่ห์ดง ศิษย์เสมอชัย  สุริยัน ศ.รุ่งวิสัย  คมพยัคฆ์ ป.ประมุข  ศรีสะเกษ ศ.รุ่งวิสัย  วันเฮง มีนะโยธิน  เพชรมณี ก่อเกียรติยิม 
สมาคมมวยโลก:  โผน กิ่งเพชร  ชาติชาย เชี่ยวน้อย  เบิกฤกษ์ ชาติวันชัย  เขาทราย แกแล็คซี่  เขาค้อ แกแล็คซี่  ชนะ ป.เปาอินทร์  แสน ส.เพลินจิต  ดาวรุ่ง ชูวัฒนะ  วีระพล นครหลวงโปรโมชั่น  หยกไท ศิษย์ อ.  พิชิต ช.ศิริวัฒน์  ศรพิชัย พิษณุราชันย์  ยอดดำรงค์ ศิษย์ยอดธง  ยอดสนั่น 3เคแบตเตอรี่  พูนสวัสดิ์ กระทิงแดงยิม  สมศักดิ์ ศิษย์ชัชวาลย์  เด่นเก้าแสน เก้าวิชิต  ขวัญไทย ศิษย์หมอเส็ง  พรสวรรค์ ป.ประมุข  เทพฤทธิ์ สิงห์วังชา  น็อคเอาท์ ซีพีเฟรชมาร์ท 
องค์กรมวยโลก:  รัตนชัย ส.วรพิน  ผึ้งหลวง ส.สิงห์อยู่ 
สหพันธ์มวยนานาชาติ:  สมุทร ศิษย์นฤพนธ์  เมืองชัย กิตติเกษม  ฟ้าลั่น ลูกมิ่งขวัญ  พิชิต ศิษย์บางพระจันทร์  รัตนพล ส.วรพิน  สมาน ส.จาตุรงค์  อำนาจ รื่นเริง
สลัดอวกาศ กัปตันฮาร็อค (ภาพยนตร์)

| สลัดอวกาศ กัปตันฮาร็อค |
| --- | --- |

กำกับ: Shinji Aramaki
บทภาพยนตร์:   Harutoshi Fukui  Kiyoto Takeuchi 
เนื้อเรื่อง: Harutoshi Fukui
สร้างจาก: สลัดอวกาศ กัปตันฮาร็อก โดย เลจิ มัตซึโมโตะ
อำนวยการสร้าง:   Joseph Chou  Yoshi Ikezawa  Rei Kudo 
นักแสดงนำ:   Shun Oguri  Haruma Miura  Yu Aoi 
ดนตรีประกอบ: Tetsuya Takahashi
บริษัทผู้สร้าง:   โทเอแอนิเมชัน  Marza Animation Planet  
ผู้จัดจำหน่าย: โทเอคอมปานี (ญี่ปุ่น)
วันฉาย:   7 กันยายน ค.ศ. 2013 (2013-09-07) 
ความยาว: 111 นาที
ประเทศ: ญี่ปุ่น
ภาษา: ญี่ปุ่น
ทุนสร้าง:   3 พันล้านเยน   (25−30 ล้านดอลลาร์สหรัฐ) 
ทำเงิน:   500 ล้านเยน  (ญี่ปุ่น)  19 ล้านดอลลาร์สหรัฐ  (ทั่วโลก) 
สลัดอวกาศ กัปตันฮาร็อก (ญี่ปุ่น: 宇宙海賊キャプテンハーロック; โรมาจิ: Uchū Kaizoku Kyaputen Hārokku) เป็นภาพยนตร์อนิเมะแนววิทยาศาสตร์คอมพิวเตอร์กราฟิกส์สามมิติของญี่ปุ่นในปี 2013 กำกับโดย Shinji Aramaki
ในปี 2010 โทเอแอนิเมชันประกาศว่าบริษัทได้สร้างภาพยนตร์สำหรับคอมพิวเตอร์กราฟิกรีเมคจากซีรีส์การ์ตูนที่ได้แรงบันดาลใจจากมังงะก่อนหน้าและนำเสนอในงาน Tokyo International Anime Fair ในปีนั้น ในปีต่อมาพวกเขาได้แสดงตัวอย่างของ สลัดอวกาศ กัปตันฮาร็อก ที่ Annecy International Animated Film Festival นี่เป็นงบประมาณการผลิตสูงสุดของโทเอแอนิเมชันที่เทียบเท่ากับกว่า 30 ล้านดอลลาร์สหรัฐ เนื้อเรื่องถูกสร้างขึ้นใหม่โดยนักเขียน Harutoshi Fukui เพื่อสะท้อนธีมของสังคมสมัยใหม่และโทเอแอนิเมชันได้ใช้เทคโนโลยีในการสร้างภาพยนตร์ล่าสุดสำหรับภาพยนตร์เรื่องนี้ ตัวอย่างภาพยนตร์สำหรับทั่วโลกที่มีคำบรรยายภาษาอังกฤษได้รับการเผยแพร่เพื่อโปรโมตภาพยนตร์เรื่องนี้ ภาพยนตร์ยังได้ไปเข้าฉายในงานเทศกาลภาพยนตร์นานาชาติเวนิสครั้งที่ 70 และได้รับการคัดเลือกที่เทศกาลภาพยนตร์นานาชาติฮาวายครั้งที่ 33 ภาพยนตร์ได้รับเสียงวิจารณ์ผสมกันจากนักวิจารณ์และได้รับการเสนอชื่อเข้าชิงรางวัล Japan Academy Prize สาขาแอนิเมชั่นแห่งปี ภาพยนตร์ยังได้รับรางวัล Lumières Award สาขาภาพยนตร์เรื่องยาวสามิตินานาชาติยอดเยี่ยม และสาขาภาพภาพยนตร์แอนิเมชันที่งาน 3D Creative Arts Award (2014)
วัดศรีสุทธาวาส (จังหวัดเชียงราย)

| วัดศรีสุทธาวาส |
| --- | --- |

ชื่อสามัญ: วัดศรีสุทธาวาส, วัดศรีราชคฤห์ (วัดราช), วัดนอก (นอกเวียง), วัดหลวงราชคฤห์, วัดใหม่, วัดราษฏร์, วัดกิตติวาส, วัดเจดีย์สุวรรณ
ที่ตั้ง: ตำบลเวียง อำเภอเวียงป่าเป้า จังหวัดเชียงราย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเวียงป่าเป้า จังหวัดเชียงราย  ลักษณะพื้นที่เป็นเนินเตี้ย มีป่าไม้เบญจพรรณล้อมรอบมีพื้นที่เป็นวัดและธรณีสงฆ์ รวม 43 ไร่ 3 งาน 73 ตารางวา
ประวัติ

วัดศรีสุทธาวาสมีหลายชื่อ ได้แก่ วัดศรีราชคฤห์  (วัดราช) หรือ วัดนอก (นอกเวียง) วัดหลวงราชคฤห์ วัดใหม่ วัดราษฏร์ วัดกิตติวาส วัดเจดีย์สุวรรณ ตามประวัติวัดทั่วราชอาณาจักรของกรมศาสนา ระบุไว้ว่าวัดศรีสุทธาวาสสร้างเมื่อ พ.ศ. 2286 ได้รับพระราชทานวิสุงคามสีมา เมื่อ พ.ศ. 2427 แต่ประวัติการสร้างวัดมีการสร้างจากหลักฐานแผ่นศิลาจารึก ชร.1 จารึกวิหารจันทรอาราม ระบุว่าเริ่มก่อสร้างวันที่ 30 ตุลาคม พ.ศ. 2011 โดยเจ้าหมื่นท้าวลูกหมื่นพลางเงินญาง เจ้าเมืองวังเหนือได้สร้างวิหารขึ้นชื่อว่า "จันทรอาราม" มีพระพุทธรูปสัมฤทธิ์จารึกอักษรโบราณ และมีแนววิหารโบราณเป็นหลักฐานให้เห็นถึงปัจจุบัน สมัยสร้างราว พ.ศ. พ.ศ. 2256–2286 ตรงกับสมัยของพญามังราย สร้างใหม่หลังจากร้างไปหลายปี
ใน พ.ศ. 2286 ได้สร้างต่อเติมบูรณะไปเรื่อย ๆ จนเสร็จสมบูรณ์ใน พ.ศ. 2297 แล้วก็ร้างไปจนกระทั่ง พ.ศ. 2426 พระครูอุตตมะ พร้อมพระครูยติวัตตวิมล พระยาเทพณรงค์ เจ้าเมืองเวียงป่าเป้า พระขันธเสมาหน่องส่วยโหง่งและลูกศิษย์ ร่วมกันบูรณะสร้างวัด พระพุทธรูปในวิหาร เจดีย์ อุโบสถ หอไตร ธรรมาสน์ และหอสรงบางส่วน ต่อมาเมื่อ พ.ศ. 2464 พระครูยติวัตตวิมล ได้บูรณะปฏิสังขรณ์พระธาตุเจดีย์ซึ่งเหลือแต่ฐานเป็นเจดีย์แบบพม่าขึ้นมาใหม่ สร้างพระประธานในวิหาร และวิหารหลังใหม่ครอบวิหารหลังเดิมครอบพระพุทธรูปประประธาน พ.ศ. 2533–2538 ได้สร้างวิหารหลังใหม่ให้ใหญ่ขึ้นเป็นแบบทรงภาคกลางครอบวิหารหลังเดิมซึ่งชำรุด
อาคารเสนาสนะ

อาคารเสนาสนะที่สำคัญ ได้แก่หอไตรสร้างเมื่อ พ.ศ. 2446 กรมศิลปากรขึ้นทะเบียนเป็นโบราณตั้งแต่เมื่อ พ.ศ. 2544 ปัจจุบันมีสภาพทรุดโทรมมาก พระธาตุเจดีย์แบบสิบสองปันนา อุโบสถสร้างเมื่อ พ.ศ. 2451 มีมุขสร้างคร่อมบันไดรูปปูนปั้นครุฑแบกนาค ยักษ์แบกนาค และแม่พระธรณีบีบมวยผม ปูชนียวัตถุที่สำคัญคือพระประธานแบบพม่าประดิษฐานในวิหาร อยู่บนฐานชุกชีและที่ฐานมีปูนปั้นเรื่องราวพุทธประวัติและทศชาติชาดก ฝีมือช่างไทใหญ่และสิบสองปันนา
สะแอะ

| สะแอะ |
| --- | --- |

ดอกและใบของสะแอะ

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Brassicales
วงศ์:: Capparaceae
สกุล:: Capparis
สปีชีส์:: C. zeylanica
ชื่อทวินาม
Capparis zeylanica L.

ชื่อพ้อง
  Capparis acuminata Roxb.  Capparis acuminata De Wild., nom. illeg.  Capparis aeylanica Roxb.  Capparis aurantioides C.Presl  Capparis crassifolia Kurz  Capparis dealbata DC.  Capparis erythrodasys Miq.  Capparis hastigera Hance  Capparis hastigera var. obcordata Merr. & F.P.Metcalf  Capparis horrida L.f.  Capparis horrida var. erythrodasys (Miq.) Miq.  Capparis horrida var. paniculata Gagnep.  Capparis latifolia Craib  Capparis linearis Blanco, nom. illeg.  Capparis myrioneura var. latifolia Hallier f.  Capparis nemorosa Blanco, nom. illeg.  Capparis polymorpha Kurz  Capparis quadriflora DC.  Capparis rufescens Turcz.  Capparis subhorrida Craib  Capparis swinhoii Hance  Capparis terniflora DC.  Capparis wightiana Wall., nom. inval.  Capparis xanthophylla Collett & Hemsl. 
สะแอะ ชื่อวิทยาศาสตร์: Capparis zeylanica เป็นพืชในวงศ์ Capparaceae เป็นไม้เลื้อย เนื้อใบเหนียวคล้ายแผ่นหนัง มีขนสีน้ำตาลแดง กิ่งมีหนามโค้ง ดอกช่อ สีชมพูแกมเขียว มีแถบสีชมพูเข้ม ผลสดสีน้ำตาลแดง มีเมล็ดมาก รากฝนน้ำทาแก้ฝี  พบได้ทั่วไปในจีนและอินเดีย สารสกัดเมทานอลจากใบใช้แก้โรคท้องร่วงในหนู หนอนหลายชนิดกินใบพืชนี้เป็นอาหาร
แหล่งข้อมูลอื่น

Medicinal properties เก็บถาวร 2013-01-04 ที่ เวย์แบ็กแมชชีน
On medicinal properties
ลาเวนเดอร์

| ลาเวนเดอร์ |
| --- | --- |

ดอกลาเวนเดอร์

การจำแนกชั้นทางวิทยาศาสตร์
อาณาจักร:: Plantae
ไฟลัม:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Lamiaceae
วงศ์ย่อย:: Nepetoideae
เผ่า:: Lavanduleae
สกุล:: Lavandula L.

ชนิดต้นแบบ
Lavandula spica L.
ลาเวนเดอร์ (Lavandula) เป็นสกุลของพืชดอก จากการรายงานในปัจจุบันมีทั้งหมด 41 ชนิด ในวงศ์กะเพรา,วงศ์มินต์ (Lamiaceae) เป็นพืชพื้นเมืองในยุคโบราณซึ่งถูกค้นพบจากเคปเวิร์ดและหมู่เกาะคานารี  ทางตอนใต้ของยุโรปข้ามไปทางตะวันออกเฉียงเหนือของแอฟริกา เมดิเตอร์เรเนียน เอเชียตะวันตกเฉียงใต้จรดไปอินเดียตะวันออกเฉียงใต้ จากหลักฐานพบว่ามีการใช้เป็นเครื่องหอมมาตั้งแต่สมัยเมโสโปเตเมียละอิยิปต์โบราณนานกว่า 2500 ปีก่อนหน้า เชื่อว่ามีการใช้ในกระบวนการ mummification ในขั้นตอนการพันเฝือกจะนำผ้าลินินชุบยางมะตอยที่มีส่วนผสมของลาเวนเดอร์ ซึ่งช่วยดับกลิ่นได้ดี ลาเวนเดอร์ถูกใช้อย่างแพร่หลายในสหราชอาณาจักร โดยเชื่อว่าทหารโรมันเป็นกลุ่มแรกที่นำเข้ามา จากหลักฐานเชื่อว่าลาเวนเดอร์มีสรรพคุณหลายประการ เช่น เป็นสารค่าเชื้อในธรรมชาติ ไล่แมลง ใช้ผสมอาหารและการใช้ในการชำระล้าง อาบน้ำของราชวงศ์อังกฤษ จากบันทึกพบว่าในปี ค.ศ. 1500 Queen Elizabeth ที่ 1 ใช้ลาเวนเดอร์ในการเป็นเครื่องหอมส่วนพระองค์ และการชงชาเพื่อรักษาอาการไมเกรน และในโรคระบาดครั้งใหญในลอนดอน ปี 1665 ลาเวนเดอร์ถูกนำมาช่วยเหลือประชาชนเกี่ยวกับการติดเชื้อต่าง ๆ
ศัพท์มูลวิทยา

คำว่า "ลาเวนเดอร์" ในภาษาอังกฤษ เดิมถูกเข้าใจว่ามาจากคำภาษาฝรั่งเศสเก่าที่ว่า "lavandre" แต่ท้ายที่สุดคำว่าลาเวนเดอร์นั้นกลับมาจากภาษาละติน "lavare" (ชำระล้าง) ซึ่งอาจหมายถึงประโยชน์ของมันในการชำระล้างร่างกายและจิตใจ  ในสมัยก่อนการชำระล้างร่างกายยังไม่นิยมใช้น้ำ แต่จะใช้เครื่องหอมต่าง ๆ ซึ่งส่วนใหญ่นำมาใช้จากดอกไม้ที่มีกลิ่นหอมและลาเวนเดอร์เป็นหนึ่งในนั้น
ประโยชน์ > ด้านการแพทย์

ลาเวนเดอร์ถูกนำมาใช้อย่างกว้างขวางกับสมุนไพรและน้ำมันหอมระเหย และเชื่อว่าลาเวนเดอร์สามารถบรรเทาแมลงกัด แผลไหม้ และอาการปวดหัวได้ นอกจากนี้ ช่อลาเวนเดอร์ยังสามารถขับไล่แมลง ดอกและเมล็ดลาเวนเดอร์สามารถช่วยให้การนอนหลับนั้นผ่อนคลาย  การชงยอดอ่อนของลาเวนเดอร์ลงในถ้วยน้ำร้อนก็สามารถช่วยให้นอนหลับสบาย นอกจากนี้ในงานวิจัยทางวิทยาศาสตร์พบสารสำคัญในลาเวนเดอร์ ได้แก่ สาร Linalool, Linalyl acetate, Lavandulol และ Lavandulyl acetate โดยเฉพาะสาร Linalool คือสารที่ทำให้ลาเวนเดอร์มีกลิ่นหอม มีฤทธิ์ช่วยทำให้รู้สึกสงบและผ่อนคลายกล้ามเนื้อจึงเป็นที่นิยมทำเป็นผลิตภัณฑ์ต่าง ๆ มากมายตั้งแต่อดีตจนถึงปัจจุบัน
ประโยชน์ > ด้านอุตสาหกรรม

ในศตวรรษที่ 21 นี้ ลาเวนเดอร์นั้นเป็นที่นิยมในอุตสาหกรรมมากมาย จากประโยชน์ในเรื่องของกลิ่นอันเป็นเอกลักษณ์ของมันซึ่งช่วยให้ผ่อนคลาย หลากหลายอุตสาหกรรมใช้ลาเวนเดอร์ในผลิตภัณฑ์ของพวกเขา แต่อุตสาหกรรมที่ได้รับผลประโยชน์มากที่สุดเห็นจะเป็นอุตสาหกรรมน้ำหอมและผลิตภัณฑ์บำรุงผิว เช่น สบู่ ครีม เป็นต้น
ประโยชน์ > เศรษฐกิจ

ลาเวนเดอร์ถูกใช้อย่างแพร่หลายโดยเฉพาะในยุโรป จากข้มูล ประเทศที่มีการนำเข้าและส่งออกลาเวนเดอร์ (https://www.tridge.com/intelligences/lavender-oil/export) พบว่าประเทศโปแลนด์เป็นประเทศที่มีการนำเข้ามากที่สุดที่่ 142.9 USD และส่งออกมากที่สุดที่ 3.91 USD
ชนิดที่นิยมปลูก

English lavender (Common Lavender) - ชื่อวิทยาศาสตร์ Lavandula angustifolia Mill.
Spanish lavender - ชื่อวิทยาศาสตร์ Lavandula stoechas L.
Yellow lavender - ชื่อวิทยาศาสตร์ Lavandula viridis L'Hér.
French lavender - ชื่อวิทยาศาสตร์ Lavandula dentata L.
Wooly lavender - ชื่อวิทยาศาสตร์ Lavandula lanata Boiss.
Portuguese lavender- ชื่อวิทยาศาสตร์ Lavandula latifolia Medik.
Egyptian lavender - ชื่อวิทยาศาสตร์ Lavandula multifida L.
การเพาะปลูก > การเตรียมตัวก่อนปลูก

ลาเวนเดอร์มีหลายชนิด ซึ่งแต่ละชนิดมีการกระจายพันธุ์ ความทนทานต่อสภาพอากาศที่แตกต่างกัน ขั้นแรกควรเลือกชนิดพันธุ์ที่เหมาะสมต่อสถานที่ปลูกและขนาดของต้นกล้าที่จะนำมาปลูกเพื่อเหมาะสมต่อการนำไปใช้ประโยชน์ ช่วงเวลาที่เหมาะที่สุดในการปลูกลาเวนเดอร์คือเดือนเมษายนถึงเดือนพฤษภาคม ซึ่งเป็นช่วงเวลาที่เข้าฤดูร้อนอย่างเต็มที่ ความชื้นในดินจากฤดูหนาวเริ่มลดลง
การเพาะปลูก > การดูแล

ลาเวนเดอร์ชอบแดดจัดและดินที่ระบายน้ำได้ดี ดินที่เสื่อมโทรมและค่อนข้างเป็นเบส แต่ก็มีข้อควรระวังในช่วงเริ่มต้นควรควคุมน้ำในแปลงให้สม่ำเสมอก่อนเพื่อให้เวลาลาเวนเดอร์ได้ปรับตัวกับสถานที่ปลูก จากนั้นก็จะสามารถเลี้ยงในสภาวะที่แล้งมากขึ้นได้ ในบางประเทศและบางสวนอาจมีการตัดยอดนช่วงปลายฤดูร้อนเพื่อให้ฟอร์มต้นสวยงาม ส่วนมากจะนิยมทำกันในแปลงที่ส่งทั้งช่อเพื่อการค้าขาย
การเพาะปลูก > ข้อควรระวัง

อย่าปลูกต้นอ่อนในช่วงฤดูหนาวเพราะความชื้นทั้งในดินและสภาพอากาศที่ชื้นจะทำให้รากและต้นเน่าตายได้ ส่วนในเรื่องแมลงที่เป็นศัตรูกับลาเวนเดอร์มีหลายชนิด เช่น rosemary beetle, sage and ligurian leafhopper, cuckoo spit และ Xylella sp.
การเก็บเกี่ยว

การเก็บเกี่ยวลาเวนเดอร์นั้นระยะเวลา วิธีการเก็บ ส่วนของต้นที่เก็บจะแตกต่างกันตามวัตถุประสงค์ จะแบ่งเป็น 4 ประเภทดังนี้
ช่อดอกแห้งเพื่อการตกแต่ง - ให้เก็บเกี่ยวลาเวนเดอร์ก่อนฤดูกาลที่ช่อดอกจะบาน
นำไปทำอาหาร - ให้เก็บเกี่ยวลาเวนเดอร์ก่อนฤดูกาลที่ช่อดอกจะบานและเริ่มเปลี่ยนสีเป็นสีน้ำตาล
ช่อดอกสด - เก็บเกี่ยวต้นเมื่อดอกเริ่มบานประมาณครึ่งหนึ่งของช่อดอกทั้งหมด
นำไปทำสารสกัด - รอจนกว่าดอกทั้งหมดจะบานบนช่อ
ระเบียงภาพ

ดอกลาเวนเดอร์
ดอกลาเวนเดอร์ Lavandula stoechas
พันธุ์ที่อดทนและต้านทานโรค Lavandula Intermedia หรือลาเวนเดอร์ขอบสีเงิน
ทุ่งลาเวนเดอร์ในฝรั่งเศส
ทุ่งลาเวนเดอร์ในอังกฤษ
สะโอจ

| ชุอุ้ง> ภูมิภาคที่มีประชากรอย่างมีนัยสำคัญ |
| --- | --- |
อำเภอศรีสวัสดิ์
ภาษา
ภาษาสะโอจ ภาษาไทย
ศาสนา
พุทธนิกายเถรวาท
ชาวสะโอจ เป็นชนเผ่าเล็ก ๆ ที่ถูกกวาดต้อนเป็นเชลยในสมัยการรบกับเขมรในช่วงยุครัตนโกสินทร์ ชาวสะโอจถูกกวาดต้อนมาในอำเภอศรีสวัสดิ์ จังหวัดกาญจนบุรี ชนกลุ่มนี้เรียกตัวเองว่า "ชุอุ้ง" มีประชาชนไม่ถึงร้อยคนที่พูดภาษาดั้งเดิมได้
ดูเพิ่ม

ภาษาสะโอจ
| ด ค กกลุ่มชาติพันธุ์ในประเทศไทย แยกตามตระกูลภาษา |
| --- | --- |
ออสโตรเอเชียติก:  กะซอง  กะเลิง  กันซิว  กินตัก  กูย (ส่วย)  ขมุ  เขมร  ชอง  ซะโอจ  ซำเร (สำเหร่)  โซ่ (ทะวึง)  ญวน (เวียดนาม)  ญัฮกุร (ชาวบน)  บรู  ปรัย  ปลัง  ปะหล่อง (ดาระอั้ง)  พะล็อก  มลาบรี (ผีตองเหลือง)  ม็อก  มอญ (รามัญ)  มัล  มานิ  เยอ  ลเวือะ  ละเม็ด  ลัวะ  โส้ 
ขร้า-ไท:  กาว  กุลา  เขิน  คำตี้  ซัมซัม  ญ้อ  ไทดำ (ไทโซ่ง)  ไทยใต้  ไทยเบิ้ง  ไทยสยาม  ไทยอีสาน  ไทหย่า  ไทเหนือ  ไทใหญ่ (เงี้ยว)  ผู้ไท  พวน  ยวน  ยอง  ยั้ง  โย้ย  ลาว เขมรลาวเดิม  ลาวกา  ลาวจิ่ว  ลาวเวียง  ลาวครั่ง  ลาวตี้  ลาวแง้ว  ลาวหล่ม  ลื้อ  แสก 
จีน-ทิเบต:  กระแซ  ก่อ (อึมปี้)  กฺ๋อง  กะชีน  กะยัน (กะเหรี่ยงคอยาว)  กะเหรี่ยง สะกอ  โป  กะยา  จีน กวางตุ้ง  แคะ  แต้จิ๋ว  เปอรานากัน  ไหหลำ  ฮกเกี้ยน  ฮ่อ  ทวาย  บีซู  ปะโอ  ผู้น้อย  พม่า  ลาหู่ (มูเซอ)  ลีซู (ลีซอ)  อ่าข่า (อีก้อ)  อาเค๊อะ 
ออสโตรนีเซียน:  จาม  ชวา  ฟิลิปปินส์  มลายู  มอแกน  มอแกลน  มักกะสัน  อูรักลาโวยจ 
ม้ง-เมี่ยน:  ม้ง (แม้ว)  อิ้วเมี่ยน (เย้า) 
อื่น ๆ:  เกาหลี  ญี่ปุ่น  เนปาล  ปากีสถาน  เปอร์เซีย  โปรตุเกส  ฝรั่ง  โรฮีนจา  ยิว  ออสเตรเลีย  อาหรับ  อินเดีย